钦定古今图书集成/明伦汇编/氏族典/第341卷 > 刘大夏
## 钦定古今图书集成/明伦汇编/氏族典/第341卷 > 刘大夏

按《明外史刘大夏传》：“大夏，字时雍，华容人。父仁宅，广
西副使。大夏登天顺八年进士，改庶吉士。成化初，除
职方主事，再迁郎中。有中贵知大夏，欲荐为兵部侍
郎，遣人邀一见，㢲词谢之。迁福建右参政，以政绩闻。
闻父讣即行。弘治二年，服阕，迁广东右布政使，改左，
移浙江。召为左副都御史，历户部左侍郎。移疾归，筑”
草堂东山下，读书其中，天下称“东山先生。”廷臣交荐，
起右都御史，总制两广军务。召拜兵部尚书。武宗嗣
位，请撤四方镇守中官，不纳。正德元年又言中官贪
残，乞按治。帝不悦。大夏自知言不见用，乃乞骸骨归。
大夏忠诚恳笃，遇知孝宗，忘身徇国，于权幸多所裁
抑，深见疾于小人。刘瑾用事，修郄戍肃州。五年赦归。
八年瑾诛，复官，致仕。十一年卒。谥“忠宣。”